అమరావతి : రాష్ట్రంలో భారీ వర్షాలు, వరద పరిస్థితి నేపథ్యంలో లోతట్టు ప్రాంతాల ప్రజలను సురక్షిత ప్రాంతాలకు చేర్చాలని సీఎం చంద్రబాబునాయుడు అధికారులను ఆదేశించారు. రాష్ట్రంలో భారీ వర్షాలు, వరదలపై చంద్రబాబు సమీక్ష నిర్వహించారు. ఈసందర్భంగా ఆయన మాట్లాడుతూౌ. లోతట్టు ప్రాంతాల వారికి ఆహారం, నీరువంటి కనీస అవసరాలను ఏర్పాటు చేయాలన్నారు. విపత్తు నిర్వహణ శాఖ, రియల్ టైమ్ గవర్నెన్స్ ల సూచనలకనుగుణంగా సమన్వయంతో పని చేయాలన్నారు. సహాయక చర్యల్లో స్వచ్ఛంద సంస్థలు, స్థానికులు భాగస్వామ్యం అవ్వాలని సీఎం పిలుపునిచ్చారు. రాష్ట్రవ్యాప్తంగా కురుస్తున్న వర్షాలపై ఎప్పటికప్పుడు అప్రమత్తంగా ఉండాలని, ప్రమాదపు అంచున ఉన్న వంతెనలపై ప్రయాణించకుండా ప్రజలను అప్రమత్తం చేయాలన్నారు. కూలిపోయి, కొట్టుకుపోయిన వంతెనలకు ప్రత్యామ్నాయం లేదా పునర్నిర్మాణం వంటి చర్యలు చేపట్టాలన్నారు. ప్రాజెక్టుల్లోకి వస్తున్న వరద పరిస్థితిని దృష్టిలో ఉంచుకుని ప్రజలను అప్రమత్తం చేయాలన్నారు. వరి నాట్ల కోసం పొలాలకు వెళ్లే రైతులు, కూలీలకు విష సర్పాల బారిన పడకుండా అప్రమత్తమయ్యేలా వారికి అవగాహన కల్పించాలన్నారు. అవనిగడ్డలో పాము కాట్లకు గురైన బాధితులకు తక్షణ మెరుగైన వైద్యసేవలు అందించాలన్నారు. అలాంటి బాధితులకు ఆరోగ్యంపై ఎప్పటికప్పుడు వైద్యాధికారులు పర్యవేక్షించాలన్నారు. కుంభవృష్టిగా వర్షాలు కురుస్తున్న కృష్ణా, తూర్పు, పశ్చిమగోదావరి జిల్లాల్లో వ్యాధులు ప్రబలకుండా అధికారులు ముందస్తు చర్యలు చేపట్టాలని సీఎం చంద్రబాబు ఆదేశించారు.
amaravati : rashtramlo bhari varshaalu, varada paristhiti nepathyamlo lothattu praantaala prajalanu surakshita praantaalaku cherchaalani cm chandrababunayudu adhikaarulanu aadesinchaaru. rashtramlo bhari varshaalu, varadalapai chandrababu sameeksha nirvahinchaaru. eesandarbhamgaa aayana matladutu. lothattu praantaala vaariki aahaaram, neeruvanti kaneesa avasaraalanu erpaatu cheyalannaru. vipattu nirvahana saakha, riyal time governens la suuchanalakanugunamgaa samanvayamtho pani cheyalannaru. sahayaka charyallo swachchanda samsthalu, sthaanikulu bhagaswamyam avvaalani cm pilupunicchaaru. raashtravyaaptamgaa kurustunna varshaalapai eppatikappudu apramattamgaa undaalani, pramaadapu anchuna unna vantenalapai prayaaninchakundaa prajalanu apramattam cheyalannaru. koolipoyi, kottukupoyina vantenalaku pratyaamnaayam leda punarnirmaanam vanti charyalu chepattaalannaaru. praajectulloki vastunna varada paristhitini drushtilo unchukuni prajalanu apramattam cheyalannaru. vari naatla kosam polaalaku velle raitulu, kooleelaku visha sarpala baarina padakunda apramattamayyela vaariki avagaahana kalpinchaalannaaru. avanigaddalo paamu kaatlaku guraina baadhitulaku takshana merugaina vaidyasevalu andinchaalannaaru. alanti baadhitulaku aarogyampai eppatikappudu vaidyaadhikaarulu paryaveekshinchaalannaar. kumbhavrushtigaa varshaalu kurustunna krishna, thoorpu, paschimagodavari jillaallo vyaadhulu prabalakunda adhikaarulu mundastu charyalu chepattalani cm chandrababu aadesinchaaru.